Viljoen het haar egter Maandag tot Twitter gewend om haar frustrasie uit te spreek omdat sy nog nie die beloofde R70 000 ontvang het nie. Sy het ŉ skermskoot van ŉ SMS-gesprek tussen haar en Mbalula getwiet. In die gesprek vra sy Mbalula wanneer sy die R70 000 sal ontvang aangesien sy die geld baie nodig het. Mbalula antwoord dan: “Jy het gesê jy het dit nie nodig nie. So ek hou by jou wense.”